ERA-ISLA-DETH-TRESOR-WEB	Es arròques deth “Garda” lo repetiren damb es sòns ressons diuèrsi còps; era volada d’audèths aquatics tornèc a lheuar-se de nauèth, embromant eth cèu, damb un crit simultanèu, e encara aqueth sorriscle de mòrt non cessaue de vibrar en mèn cervèth, quan eth silenci auie ja restablit eth sòn emperi e non s’escotaue mès rumor qu’era doça alada des audèths baishant de nauèth entàs sòns nins e eth mormolh distant dera marèa trebolant feblament era nostàlgia dera tarde.